### Beslutningstema

I denne sag skal Teknik og Miljøudvalget træffe beslutning om, der mod betaling skal tilbydes beboerlicenser til parkering i en del Tønder by.

### Historik

På Teknik og Miljøudvalgets møde 24. juni 2023 blev sagen udsat til udvalgets møde i august 2023.

### Sagsfremstilling

I Line Østergaard og klimatilpasningsplanen for [adresse] er det anbefalet, at der for Gråbrødre-kvarteret indføres beboerlicenser til parkering. Indførelse af beboerlicenser kan kun i princippet ske ved, at der indføres betalingsparkering, da der skal betales for den enkelte licens.

Hele det ombyggede område i [adresse] indgår i en parkeringsforbudszone, hvor det kun er tilladt at parkere i afmærkede båse med en tidsbegrænsning på 3 timer i dagtimerne. For den største del af området er der ingen parkeringsmæssige ændringer efter ombygningen. Vejene har allerede inden ombygningen ligget i en parkeringsforbudszone. Beboerne i området har hidtil parkeret på den offentlige p-plads mellem [adresse] og [adresse]. Frigrunden indgik ikke tidligere i [adresse], og beboerne kunne anvende Frigrunden til parkering. Frigrunden anvendes også af andre bilister end beboerne, og bl.a. derfor har beboerne på Frigrunden udtrykt ønske om, at Frigrunden indgår i den nye parkeringsforbudszone. Gaderne i området er smalle, historiske gader, hvor der er meget begrænsede sidearealer som gør, at det for dette område er relevant at indføre et generelt parkeringsforbud - og således også relevant at tilbyde en beboerlicens, modsat andre steder hvor der ikke er samme udfordringer vejindretningsmæssigt.

Forvaltningen foreslår, at der tilbydes beboerlicens til beboere på [adresse], [adresse], [adresse], Uldgade, Frigrunden, [adresse] og [adresse] efter følgende vilkår:

• har folkeregisteradresse i [adresse]

• er registreret ejer / bruger af en bil eller

• er enebruger af en firmabil, der bruges til privatkørsel (beboer og dennes arbejdsgiver skal skriftligt erklære det) eller

• har lejet/leaset en bil eller er enebruger af en lejet / leaset firmabil, der også bruges til privatkørsel (beboer og dennes arbejdsgiver skal skriftligt erklære det og fremsende leje-/leasingkontrakten inden for en vis tidsfrist)

• Kun en licens pr husstand.

For indehaver af parkeringslicenser gælder:

• at man ikke er garanteret en ledig parkeringsplads med en parkeringslicens

• at bilen maksimalt vejer 3.500 kg.

• at parkeringslicensen knytter sig til bilens nummerplade og kun er gyldig til det køretøj, den er udstedt til.

Katja Friis giver tilladelse til, at der kan parkeres uden tidsbegrænsning på den offentlige p-plads mellem [adresse] og [adresse]. Det er alene på denne p-plads, at beboerlicensen ophæver tidsbegrænsningen.

Der er sendt et høringsbrev til grundejerforeningen med de beskrevne vilkår. Forvaltningen har ikke modtaget et høringssvar fra Grundejerforeningen ud over, at ejerforeningen har meddelt, at såfremt de har bemærkninger til vilkårene, vil ejerforeningen svare Kommunalbestyrelsen direkte.

Administrationen af parkeringslicenser varetages af Borgerservice.

### Økonomi

Administration af beboerlicenser skal være udgiftsneutral for Tønder Kommune. Taksten for en licens skal fremgå af Tønder Kommunes takstblad.

Omkostninger for administration af licenser vil blive fremlagt efterfølgende som en takstfastsættelse i forbindelse med valg af model for administration.

### Lovgrundlag

Bekendtgørelse nr. 1231 af 4. november 2015 - Bekendtgørelse om parkering på offentlige

§ 8. Vejmyndigheden kan til den, der er registret med adresse i folkeregisteret, mod betaling udstede en beboerlicens, som giver modtageren af licensen ret til at parkere i et af vejmyndigheden nærmere afgrænset område nær modtagerens bopæl.

Stk. 2. Vejmyndigheden kan stille nærmere krav og vilkår i forbindelse med udstedelse af beboerlicens efter stk. 1.

### Direktøren for Teknik/Miljø, Service og Beskæftigelse indstiller,

Fagchefen for Plan og Udvikling indstiller, 13. juni 2023, pkt. 9:

at der tilbydes parkeringslicenser til beboere i et nærmere afgrænset område af [adresse] omkring [adresse] ud fra de foreslåede vilkår.

Beslutning fra Teknik- og Miljøudvalget, 13. juni 2023, pkt. 9:

Punktet udsat til næstfølgende udvalgsmøde i august 2023.

Sagen genoptages, Teknik- og Miljøudvalget, 15. august 2023

Der har været afholdt møde med grundejerforeningen for Gråbrødrekvarteret 8. august 2023, hvor ordningen blev drøftet. Der var enighed om ordningen. Der blev aftalt, at der på p-pladsen indføres en tidsbegrænsning på 30 min. for brugere af p-pladsen, som ikke har en parkeringslicens. Ordningen kan træde i kraft og være gældende fra 1. januar 2024. Gebyr for parkeringslicens indarbejdes i [adresse] takstblad for 2024 med oplæg om en takst på 600,- kr. for 12 måneder inkl. moms.

### Beslutning

Indstillingen godkendt.